En Strahan Robertson

En Strahan Robertson (d. 3 may, 1910 – ö. 4 oktyabr, 1997) şotlandiyalı arxeoloq, numizmat və yazıçı olmuşdur. O, Qlazqo Universitetində Roma arxeologiyası üzrə professor və Hanterian muzeyində Mədəni Kolleksiyalar və Hanterian sikkə kabinetinin mühafizəçisi vəzifələrində çalışmışdır. O, Roma İmperator sikkələri ilə bağlı tədqiqatlarına görə tanınmış və "arxeoloji tədqiqatların pionerləri ilə canlı bir əlaqə" kimi qəbul edilmişdir.

 Həyatının erkən dövrü və təhsili 
En Strahan Robertson 3 may 1910-cu ildə Qlazqoda anadan olmuşdur. Onun valideynləri – Marqaret Parden və Con Anderson Robertson – hər ikisi müəllim idi.

O, Qlazqoda Hillhed Liseyində və Qızlar üçün Qlazqo Liseyində təhsil almışdır. 1928-ci ildə Qlazqo Universitetinə daxil olmuş və burada Roma tarixi ilə bağlı S. N. Millerin işləri və tədrisi onu dərin təsirləndirmişdir. 1930-cu ildə Robertson Kouen medalını qazanmış və o dövrdə Hanterian Sikkə Kabinetinin fəxri mühafizəçisi olan Ser Corc Makdonaldın diqqətini cəlb etmişdir.

1932-ci ildə Klassika üzrə Fəxri magistr dərəcəsi ilə məzun olduqdan sonra London Universitetində ikinci magistr dərəcəsi üçün arxeologiya üzrə təhsilini davam etdirmişdir.

Londonda o, Mortimer Vilerin arxeoloji qazıntılarında iştirak etmək, Britaniya Muzeyinin sikkə otağında işləmək və numizmatika üzrə bir sıra akademik məqalələr yazmaq üçün müxtəlif təqaüdlər əldə etmişdir. 1934-cü ildə məzun olmuş və xüsusilə Vilerin Meyden qalası qazıntısında iştirak etməsi nəticəsində arxeoloji metodlar üzrə geniş təcrübə qazanmışdır.

 Fəaliyyəti 
Robertson 1936-cı ildə Qlazqoya qayıtdı və Arxeologiya üzrə Dalrimpl mühazirəçi təyin edildi. 1938-ci ildə o, Hanterian Muzeyi və İncəsənət Qalereyasının kurasiyası ilə məşğul olan Qlazqo Universitetinin əməkdaşları sırasına qoşuldu. 1952-ci ildə o, Muzeyin müavin mühafizəçisi vəzifəsinə yüksəldi. 1964-cü ildə mədəni kolleksiyaların mühafizəçisi təyin edildi və həmin il universitetdə arxeologiya üzrə dosent oldu. 1974-cü ildə ona fəxri professor titulu verildi və o, muzeyin Roma Arxeologiyası bölməsinin rəhbəri oldu.

Robertson 1945–1954-cü illərdə vitse-prezident kimi fəaliyyət göstərdikdən sonra, 1954–1957-ci illərdə Qlazqo Arxeologiya Cəmiyyətinin prezidenti olmuşdur. Prezidentlik müddətindən sonra, 1965–1972-ci illərdə Cəmiyyətin fəxri katibi vəzifəsini icra etmişdir. 1976-cı ildə onun şərəfinə "Roma Şotlandiyasının tədqiqi və Qlazqo Arxeologiya Cəmiyyətinə misilsiz xidmətlərinə görə" minnətdarlıq olaraq Qlazqo Arxeoloji jurnalının xüsusi buraxılışı nəşr edilmişdir.

O, 1946-cı ildən etibarən Şotlandiya Antikvarlar Cəmiyyətinin Şurasında fəaliyyət göstərmiş və bu şuraya seçilmiş ilk qadın olmuşdur.

Robertson Roma dövrünə aid arxeoloji sahələrin fəal tədqiqatçısı idi. Onun əsas qazıntı işlərinə Lanark yaxınlığındakı Kəstldayk (1937), Antonin divarındakı Dantoçer (1947–1951), Damfrisşir bölgəsindəki Birrens (1962–1967) və Anqusdakı Kardena (1968–1975) daxildir. 1948–1973-cü illərdə Şotlandiya Arxeologiya Saha Məktəbinin katibi vəzifəsində çalışmışdır.

 təltif və mükafatları 
Robertson 1937-ci ildə Kral Numizmatika Cəmiyyətinin, 1941-ci ildə isə Şotlandiya Antikvarlar Cəmiyyətinin üzvü seçilmişdir.

1958-ci ildə o, London Antikvarlar Cəmiyyətinin üzvü oldu. 1975-ci ildə Edinburq Kral Cəmiyyətinin üzvü seçildi. Onun namizədliyini Aleks Xeddou, Robert Aleksandr Rankin, Styuart Piqqott, Şeyna Marşall, Edvard MakGirr və Aqnes Miller irəli sürmüşdü. 1976-cı ildə Robertson Qlazqo Arxeologiya Cəmiyyətinin fəxri üzvü seçildi.

1964-cü ildə ona Kral Numizmatika Cəmiyyətinin medalı, 1970-ci ildə isə Amerika Numizmatika Cəmiyyətinin Hantinqton Medalı təqdim edilmişdir.

 Əsərləri 

 Kitabları 
 An Antonine Fort: Golden Hill, Duntocher (Edinburgh, 1957)
 The Antonine Wall: A Handbook to the Roman Wall between Forth and Clyde and a Guide to its Surviving Remains (Glasgow, 1960; 5th edn., rev. and ed. by L. Keppie, 2001)
 The Roman Imperial Coins in the Hunter Coin Cabinet, University of Glasgow, 5 vols. (1962–1982)
 The Roman Fort at Castledykes, (Edinburgh, 1964)
 Birrens (Blatobulgium) (Edinburgh, 1975)
 (with M. Scott and L. Keppie), Bar Hill: A Roman Fort and its Finds, (Oxford,1975)
 An Inventory of Romano-British Coin Hoards, Royal Numismatic Society Special Publication 20 (2000).

 Məqalələri 
 A bibliography of Anne Robertson's published work to 1976 was compiled for a special issue of the Glasgow Archaeological Journal in 1976 (volume 4, issue 4)
 Keppie, L (1976) 'Anne S Robertson: A bibliography of her published work to 1976', Glasgow Archaeological Journal vol 4, issue 4 (1976), pp. 144–6. https://doi.org/10.3366/gas.1976.4.4.144
 (with J Smythe) 'A Roman oven at Mumrills, Falkirk', Proceedings of the Society of Antiquaries of Scotland 76 (1942), pp. 119–27. https://doi.org/10.9750/PSAS.076.119.127
 'A Hoard of Roman Silver Coins from Briglands, Rumbling Bridge, Kinross-shire', Proceedings of the Society of Antiquaries of Scotland 90 (1957), pp. 241–6. https://doi.org/10.9750/PSAS.090.241.246
 'Roman Coins found in Scotland, 1951–60', Proceedings of the Society of Antiquaries of Scotland 94 (1961), pp. 133–83. https://doi.org/10.9750/PSAS.094.133.183
 'Recent work on the Antonine Wall', Glasgow Archaeological Journal vol 1, issue 1 (1969), pp. 37–42. https://doi.org/10.3366/gas.1969.1.1.37
 'The Roman Camp(s) on Hillside Farm, Dunblane, Perthshire', Glasgow Archaeological Journal vol 1, issue 1 (1969), pp. np-36. https://doi.org/10.3366/gas.1969.1.1.NP
 'The Renfrew (1963) Coin Hoard', Glasgow Archaeological Journal vol 1, issue 1 (1969), pp. 72–4. https://doi.org/10.3366/gas.1969.1.1.72
 'Distance Slab of the Twentieth Legion found on the Antonine Wall, at Hutcheson Hill, 1969', Glasgow Archaeological Journal vol 1, issue 1 (1969), p. 1. https://doi.org/10.3366/gas.1969.1.1.1
 'Roman coins found in Scotland, 1961–70', Proceedings of the Society of Antiquaries of Scotland 103 (1971), pp. 113–68. https://doi.org/10.9750/PSAS.103.113.168
 (with Ethel Barlow) 'The Dun Lagaidh hoard of short cross sterlings', Glasgow Archaeological Journal vol 3, issue 3 (1974), pp. 78–81. https://doi.org/10.3366/gas.1974.3.3.78
 'Roman Finds from Non-Roman Sites in Scotland’, Britannia, vol. I (1970), pp. 198–226.
 ‘The Romans in North Britain: The Coin Evidence', in Aufstieg und Niedergang der römischen Welt, pt. 2, vol. 3 (Berlin, 1975), pp. 364–428.
 'Roman coins found in Scotland, 1971–1982', Proceedings of the Society of Antiquaries of Scotland 113 (1984), pp. 405–48. https://doi.org/10.9750/PSAS.113.405.448

 İstinadlar